A századot az ausztriai Straßhofban állították fel és 1917. szeptember 16-án az olasz frontra, Oberlaibachba irányították frontszolgálatra. Októberben a caporettói áttörésben a 2. Isonzó-hadsereg alárendeltségében vett részt; bázisa ekkor Oberloitsch tábori repülőterén volt. Ezután fotófelderítő ("Reihenbildgeräte-Kompanie", Flik 57Rb) feladatokat kapott. 1918 nyarán a 6. hadsereg kötelékében vett részt a Piave-offenzívában. A bevetésekre ekkor Godega di Sant'Urbanóból indult, majd a front mozgásával Santa Lucia di Piave, Pergine, San Giacomo di Veglia reptereire költözött.